**TÁJÉKOZTATÓ DIÉTÁS GYERMEKÉTKEZTETÉS**

**SZOLGÁLTATÁSRÓL**

A Hungast cégcsoport az országban több mint 150.000 fogyasztót lát el napi szinten, amiből közel 6.000 fő speciális táplálkozási igénnyel rendelkezik. Ez a szám évről évre növekszik, mely egyre nagyobb terhet ró a családokra és a közétkeztetőkre egyaránt. Emiatt is tartjuk fontosnak a kutatást és fejlesztést ezen szakterület esetében is, hiszen szinte minden családban van már érintett.

Szakmailag felkészült dietetikusaink a diétás szakácsokkal karöltve nap, mint nap azon dolgoznak, hogy minden egyedi igényt a legjobb tudásunk szerint kiszolgáljunk. Az egyre növekvő igények miatt olyan megoldást kellett keresnünk, mely országos szinten segítséget nyújt minden szolgáltatási területünk számára oly módon, hogy az ételszolgáltatás minősége is fejlődik. Ennek az igénynek a talaján született meg az új szolgáltatási modell, mely 2021. április 26-án került bevezetésre. Az új diétás szolgáltatásunk is a hatályos jogszabályok figyelembe vétele mellett született, betartva minden diétás szolgáltatásra vonatkozó előírást.

Új diétás készételeink az ezen célnak megfelelő, IFS Food tanúsítvánnyal rendelkező élelmiszerüzemünkben készülnek, amely világviszonylatban is csúcstechnológiát képvisel. Ezen élelmiszerüzemünk megnyitásával lehetőségünk nyílt arra, hogy professzionális körülmények között, a termelési folyamatok teljes kontrollja mellett, koncentráltan tudjuk a teljes termelésből eliminálni mindazon allergén összetevőket, amelyeket a vonatkozó jogszabályban (lásd: [a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet](https://njt.hu/jogszabaly/2014-37-20-5H)) foglaltak szerint szükséges, illetve tételvizsgálatokkal igazolni az allergénmentességet. A zárt, egyszerhasználatos csomagolásban érkező allergénmentes ételek tartósítószer hozzáadása nélkül készülnek, az elkészítés után gyorshűtéses, ún. sokkolásos technológiával kerülnek lehűtésre, fogyasztásig hűtve tárolandók és fogyasztás előtt közvetlenül hőkezelést igényelnek. A készételek kezelése épp úgy történik, mint a kiskereskedelemben kapható hűtött készételeké. Dobozból való kitálalás után mikrohullámú sütőben a kívánt hőfokra kell melegíteni őket.

Fő célunk továbbra is az, hogy minél magasabb minőségű és a gyermekek által kedvelt ízvilágú ételek, változatosabb kisétkezések kerüljenek a speciális ellátású igénnyel rendelkező fogyasztóink elé.

Minden fogyasztói visszajelzés fontos számunkra, hogy azokat beépítve tovább tudjuk  
fejleszteni szolgáltatásunkat. Így ezúton kérem Önt, hogy az ez ügyben felmerülő  
további kérdéseit és a szolgáltatásról szerzett tapasztalatait ossza meg velünk  
a jövőben is az alábbi elérhetőségek egyikén:

Szalainé Albrecht Orsolya területi vezető: [szalaine.orsolya@hungast.hu](mailto:szalaine.orsolya@hungast.hu)

Müller-Buzsáki Anna dietetikus: [5021adm@hungast.hu](mailto:5021adm@hungast.hu)

Hungast csoport